Bengal
Bengal (bengali বঙ্গ (Baṅga)) on piirkond Ees-India kirdeosas, Gangese-Brahmaputra delta-alal. Ajalooline Bengal jagati 1947. aastal (Briti India iseseisvumisel) kaheks: hinduistidest bengalitega asustatud Lääne-Bengal jäi India, islamiusulistest bengalitega asustatud Ida-Bengal Pakistani koosseisu. Ida-Pakistan iseseisvus Bangladeshi nime all 1971. aastal. Suurem osa Bengalist on asustatud bengalitega. Suurimad linnad on Kolkata ja Dhaka.